Mkoa wa Mopti

Mopti (kwa Kibambara: ߡߏߕߌ ߘߌߣߋߖߊ,  Moti Dineja) ni mkoa wa Mali wenye eneo la km2 79,017. Mji mkuu wake ni Mopti. 

Wakati wa mzozo wa mwaka 2012 kaskazini mwa Mali, mpaka kati ya maeneo ya Mali yaliyodhibitiwa na serikali kuu na maeneo ya waasi katika kaskazini ulipitia Mkoa wa Mopti. 

 Jiografia 
Mkoa wa Mopti umepakana na Mkoa wa Timbuktu upande wa kaskazini, Mkoa wa Segou upande wa kusini-magharibi, na Burkina Faso upande wa kusini mashariki.

Wakati wa sensa ya mwaka 2009 idadi ya wakazi katika mkoa ilikuwa 2,037,330. Eneo hili lina makabila mbalimbali yakiwa pamoja na Wabozo, Wasonghai, Wadogon, Wafulani, Wamalinke na Wabambara.

Mto Niger unavuka eneo hilo. Kwenye mji wa Mopti unapokea maji ya tawimto lake Bani.

Maeneo makuu ndani ya mkoa ni pamoja na delta ya barani ya mto Niger karibu na Mopti, miamba ya Bandiagara na uwanda wa Bankass kwenye mpaka wa Burkina Faso. Mlima Hombori wenye kimo cha mita 1153 ni mlima mkubwa nchini Mali ukiwa karibu na Mopti mjini. 

Kwa upande wa tabianchi mkoa wa Mopti unachukuliwa kuwa sehemu ya ukanda wa Sahel.

Miji mikubwa zaidi ya eneo hilo ni Mopti, Sevare (ambayo iko ndani ya manisipaa ya Mopti), Djenne, Bandiagara, Bankass, Douentza, na Youwarou .

 Usafiri na uchumi 
Uwanja wa ndege wa Mopti unahudumia mkoa wote, wakati Mto Niger una usafiri wa maji hadi Koulikoro na Segou kuelekea magharibi na Timbuktu na Gao upande wa mashariki.

Mkoa huu una umwagiliaji wa kutosha na kilimo chake kimeendelezwa vizuri.  Uvuvi ni tawi muhimu la uchumi. Kuna utalii kwenye nchi ya Dogon na hasa katika miji ya Mopti na Djenne penye Msikiti Mkuu wa Djenne ambayo ni jengo kubwa ya udongo duniani.

Mji wa Djenne na Miamba ya Bandiagara zimepokelewa kazika orodha ya Urithi wa Dunia ya UNESCO .

 Wilaya 
Mopti imegawanywa kwa wilaya (cercles) 8 zinazojumuisha halmashauri 108: .
Jina la Cercle Eneo (km2) Idadi ya watu
Sensa ya 1998 Idadi ya watuSensa ya 2009 Bandiagara 10,520 237,139 317,965 Benki 9,054 195,582 263,446 Djenné 4,563 155,551 207,260 Douentza 23,481 155,831 247,794 Koro 10,937 267,579 361,944 Mopti 7,262 263,719 368,512 Ténenkou 11,297 127,237 163,641 Youwarou 7,139 81,963 106,768
Kuna zaidi ya vijiji 1,000 katika Mkoa wa Mopti. 

 Marejeo 

 Viungo vya nje 
 Tovuti rasmi ya Mkoa wa Mopti. 

Jamii:Mikoa ya Mali